b'\n_START_ARTICLE_\nStjernel\xc3\xb8b\n_START_PARAGRAPH_\nEt stjernel\xc3\xb8b er en sportsbegivenhed, hvor ruten har stjerneform, og hvor start og m\xc3\xa5l typisk er i stjernens midte. Deltagerne i et stjernel\xc3\xb8b starter fra et f\xc3\xa6lles punkt, f.eks. et bytorv, og bev\xc3\xa6ger sig ud til en af stjernens spidser, tilbage til centrum og ud til n\xc3\xa6ste spids etc._NEWLINE_L\xc3\xb8bsformen er attraktiv ud fra et tilskuersynspunkt, da deltagerne kommer samme sted flere (eller mange) gange._NEWLINE_Stjernel\xc3\xb8b afholdes i mange sportsgrene.\n_START_SECTION_\nCykelsport\n_START_PARAGRAPH_\nSom cykeldisciplin kan stjernel\xc3\xb8b k\xc3\xb8res som enkelt- eller samlet start. Deltagerne i et stjernel\xc3\xb8b starter fra et f\xc3\xa6lles punkt, ofte et bytorv men kan v\xc3\xa6re ogs\xc3\xa5 v\xc3\xa6re en naturplads n\xc3\xa5r det drejer sig om mountainbike-l\xc3\xb8b._NEWLINE_De k\xc3\xb8rte distancer kan v\xc3\xa6re fra nogle f\xc3\xa5 kilometer op til 250 kilometer._NEWLINE_Der har gennem tiderne v\xc3\xa6ret k\xc3\xb8rt stjernel\xc3\xb8b fra forskellige st\xc3\xb8rre byer._NEWLINE_Et meget prestigefyldt l\xc3\xb8b var stjernel\xc3\xb8bet, som blev k\xc3\xb8rt fra K\xc3\xb8ge i 1940- og 1950erne. L\xc3\xb8bet blev senere flyttet til Roskilde._NEWLINE_For nuv\xc3\xa6rende, 2008, er der flere cykelklubber, som er arrang\xc3\xb8rer af denne l\xc3\xb8bsform.'